Špeciálna trieda pri Základnej škole s materskou školu Štefana Moysesa, Námestie Štefana Moysesa 23, 974 01 Banská Bystrica

Školský vzdelávací program

***„Sme originálni“***

*Láska a náklonnosť je to, čo chcú všetci ľudia s postihnutím, no to, čomu čelia, je skutočná segregácia. Zastav sa na chvíľu a počúvaj ich hlas.*

Refrén z piesne Láska a náklonnosť

|  |  |
| --- | --- |
| Forma výchovy a vzdelávania | Denná |
| Vzdelávací jazyk | Slovenský |
| Druh školy | Cirkevné |
|  Dátum prerokovania s pedagogickou radou školského zariadenia | September 2016 |
| Dátum prerokovania s radou školského zariadenia / radou školy | September 2016 |
| Platnosť dokumentu | 1.septembra 2016 |
| Zriaďovateľ | Biskupstvo Banská BystricaNámestie SNP 19974 01 Banská Bystrica |

 Pečiatka riaditeľ školy

 Mgr. Janka Krnáčová

**Výchova a vzdelávanie žiakov v špeciálnej triede pri ZŠ s MŠ Š. Moysesa**

Pri výchove a vzdelávaní žiakov s mentálnym postihnutím, prípadne viacnásobným postihnutím sa postupuje podľa §94 ods. 2 písm. a) zákona č. 245/2008 Z.z. o výchove a vzdelávaní (školský zákon).

Vyhláška č. 322/2008 Z. z. Vyhláška Ministerstva školstva Slovenskej republiky o špeciálnych školách

Ďalej postupujeme podľa Vyhlášky : Ministerstva školstva, vedy, výskumu a športu Slovenskej republiky z 1.augusta 2016, ktorou sa mení a dopĺňa vyhláška Ministerstva školstva Slovenskej republiky č. 322/2008 Z. z. o špeciálnych školách.

Postupujeme najmä podľa Vzdelávacieho programu pre žiakov s mentálnym postihnutím, ktorý schválilo Ministerstvo školstva, vedy, výskumu a športu Slovenskej republiky dňa 5. 5. 2016 pod číslom 2016-14674/20270:9-10F0 s platnosťou od 1. 9. 2016.

A taktiež postupujeme podľa Vzdelávacieho programu pre žiakov s viacnásobným postihnutím, ktorý schválilo Ministerstvo školstva, vedy, výskumu a športu Slovenskej republiky dňa 5. 5. 2016 pod číslom 2016-14674/20280:14-10F0 s platnosťou od 1. 9. 2016.

Pri hodnotení a klasifikácií postupujeme podľa Metodického pokynu č. 19/2015

na hodnotenie a klasifikáciu prospechu a správania žiakov s mentálnym postihnutím – primárne vzdelávanie.

Podľa zákona č. 245/2008 Z.z., ktorá vzdeláva žiakov s mentálnym postihnutím alebo v kombinácii s iným postihnutím, sa vnútorne člení podľa stupňa mentálneho postihnutia žiakov na :

1. Variant A pre žiakov s ľahkým stupňom mentálneho postihnutia,
2. Variant B pre žiakov so stredným stupňom mentálneho postihnutia.

**CHARAKTERISTIKA ŠPECIÁLNEJ TRIEDY**

V našej špeciálnej triede máme žiakov s mentálnym postihnutím ale aj žiakov s viacnásobným postihnutím s ľahkým stupňom mentálneho postihnutia a stredným stupňom mentálneho postihnutia. Aj títo žiaci patria do našej školy, sú jej súčasťou, majú v nej svoje m miesto a sú pre ostatných žiakov a učiteľov obohatením. Našou snahou je, aby deti v špeciálnej triede sa cítili dobre a prijaté. Snažíme sa vytvorenie dobrých medziľudských vzťahov, vytvárame rodinné prostredie, ktoré vhodne vplýva na ďalší rozvoj našich žiakov.

**Snažíme sa:**

* poskytnúť deťom priestor na vzdelávanie a oddych
* vytvárať priestor na záujmovú poobednú činnosť pre žiakov
* podporovať deti k vytváraniu priateľských vzťahov s rovesníkmi
* pomáhať deťom realizovať sa v činnostiach, ktoré ich zaujímajú
* učiť deti aktívne oddychovať a rásť v kresťanskom duchu
* podporovať fantáziu a tvorivosť žiakov
* spoločne spoznávať Banskú Bystricu a jej okolie počas triednych výletov, návštev múzeí, divadiel, pamiatok

**Charakteristika špeciálnej triedy**

Naša špeciálna trieda je súčasťou plnoorganizovanej základnej školy s materskou školu. Poskytujeme vzdelávanie v jednej triede, kde sa vzdelávajú žiaci s mentálnym, resp. viacnásobným postihnutím v kombinácií s mentálnym postihnutím. Trieda sa nachádza na prvom poschodí, kde sa nachádzajú aj ostatné triedy. Súčasťou triedy je aj relaxačná časť urečená na relax a hry žiakov, pohybové aktivity. Máme k dispozícií telocvičňu na 3 hodiny týždenne, školský dvor s pieskoviskom, futbalovým ihriskom a detským ihriskom. K dispozícií máme aj vhodnú IKT techniku, audiovizuálnu techniku, didaktické hry, hračky, telovýchovné náradie a náčinie.

**Charakteristika žiakov**

V špeciálnej triede sú žiaci s mentálnym postihnutím alebo s viacnásobným postihnutím v kombinácií s mentálnym postihnutím. Žiaci sa vzdelávajú v dvoch variantoch A a B. Ide o heterogénnu skupinu žiakov, v triede sa vyučujú žiaci rôznych ročníkov. V triede sa vzdelávajú žiaci z Banskej Bystrice, prípadne bližšieho okolia Banskej Bystrice. Pre žiakov je zabezpečená raz v týždni aj ponuka záujmového útvaru – Tanečno-divadelný. Tu sa žiaci venujú pohybovým, tanečným aktivitám i voľnému divadelníctvu a nacvičujú riadené divadelné scénky, ktoré potom prezentujú pred rodičmi a kamarátmi.

Žiakom sa počas výchovy a vzdelávania venujú tri špeciálne pedagogičky, hodiny slovenského jazyka a matematiky sú delené na dve skupiny. V triede máme k dispozícii počas celého vyučovacieho procesu aj dve asistentky učiteľa.

**Spolupráca s rodičmi, zákonnými zástupcami žiakov a inými subjektmi**

Spolupracujem najmä s rodičmi žiakov a ich zákonnými zástupcami. V spolupráci pripravujeme kultúrny program Vianočnú a Koncoročnú besiedku. V spolupráci pripravujeme rekvizity a kostýmy na tieto akcie. Rodičia nám pomáhajú aj pri organizovaní triedneho školského výletu.

Ďalej úzko spolupracujeme s duchovným správcom školy, zúčastňujeme sa na sv. omšiach, duchovných aktivítách ktoré organizuje škola. Spolupracujeme aj s intkatnými žiakmi našej školy a ich triednymi učiteľmi, navštevujme sa, pomáhame si navzájom, hráme divadielka pre ostatných žiakov školy.

Ďalej spolupracujeme s Knižnicou M. Kováča, Stredoslovenským múzeom, rôznymi neziskovými organizáciami, ktoré sezónne tvoria programy a aktivity pre žiakov so znevýhodnením.

**Vlastné ciele a poslanie výchovy**

Výchovu žiakov sa snažíme realizovať podľa kresťanských zásad života, v duchu Evanjelia tak, aby bol zabezpečený všestranný harmonický rozvoj v oblasti duševnej, duchovnej i telesnej. Akceptujeme aj žiakov s iným vierovyznaním a snažíme nájsť vzájomnú ekumenickú jednotu.

Názov aj motto školského vzdelávacieho programu vystihuje význam, ktorý prisudzujeme láske a osobnému príkladu, bez ktorých je ťažko vychovávať mladú generáciu.

**Zameranie žiakov špeciálnej triedy**

Vo výchove a vzdelávaní pestujeme u žiakov vzťah k Pánu Bohu. Žiakov vedieme k osobnej i spoločnej modlitbe, účasti na sviatostiach, svätých omšiach, zameriavame sa na poznávanie a približovanie života svätých, ktorí sú živým Evanjeliom. Vychovávame ich k úcte ku každému človeku ako stvoreniu Božiemu, ale aj k sebe samému. Podporujeme sebavedomie a sebarealizáciu našich žiakov. Vzbudzujeme u žiakov túžbu byť nielen vzdelaným, ale aj dobrým človekom. Vediem ich k zodpovednosti za seba i za iných. Kladiem dôraz na celkový rozvoj osobnosti žiaka, permanentnú humanizáciu výchovy, na rozvoj vedomostí, zručností, schopností žiakov získaných vzdelávaním v základnej škole – špeciálnej triede.

Žiakov vedieme k čo najväčšej možnej samostatnosti, rozvíjame sebaobslužné činnosti, hygienické zručnosti, správne návyky pri stolovaní.

V našej triede obohacujem vyučovanie aj zúčastňovaním sa na všetkých celoškolských akciách: Celoškolský projekt, Celoškolská púť, Noc v škole, návšteva divadla, návšteva múzea, návšteva knižnice, exkurzie.

**Ciele výchovy vzdelávania – variant A**

Hlavnými cieľmi primárneho vzdelávania sú rozvinuté kľúčové kompetencie (spôsobilosti), ako kombinácie vedomostí, skúseností a postojov žiakov s ľahkým stupňom mentálneho postihnutia na úrovni, ktorá je pre nich osobne dosiahnuteľná.

Primárne vzdelávanie poskytuje východiskovú bázu pre postupné rozvíjanie kľúčových spôsobilostí žiakov ako základu všeobecného vzdelania prostredníctvom nasledujúcich cieľov:

- poskytnúť žiakom primerané možnosti skúmania ich najbližšieho kultúrneho a prírodného prostredia tak, aby získali záujem o poznávanie nového,

- rozvíjať cieľavedome, systematicky a v tvorivej atmosfére osobnosť žiaka v poznávacej, sociálnej , emocionálnej a morálnej oblasti,

- viesť žiakov k spoznávaniu svojich schopností, k využívaniu svojich možností, ku kompenzácii svojich obmedzení a tým k vytváraniu reálneho obrazu seba samého,

- rozvíjať a kultivovať svoju osobnosť, osvojiť si základy spôsobilosti učiť sa a poznávať seba samého,

- podporovať kognitívne procesy a kompetencie žiakov kriticky a tvorivo myslieť prostredníctvom získavania vlastnej poznávacej skúsenosti a aktívnym riešením problémov,

- umožniť žiakom získať základné pracovné zručnosti a návyky, aby ich mohli využiť pri ďalšom vzdelávaní aj v občianskom živote,

- vyvážene rozvíjať u žiakov kompetencie dorozumievať sa a porozumieť si, hodnotiť (vyberať a rozhodovať) a iniciatívne konať,

- podporovať rozvoj intrapersonálnych a interpersonálnych kompetencií, najmä otvorene vstupovať do sociálnych vzťahov, naučiť sa kooperovať v skupine, kolektíve a preberať na seba primeranú zodpovednosť, rozvíjať sociálnu vnímavosť a citlivosť k spolužiakom, učiteľom, rodičom, ďalším ľuďom a k svojmu kultúrnemu a prírodnému okoliu,

- viesť žiakov k tolerancii, znášanlivosti, porozumeniu a k akceptovaniu iných ľudí, ich duchovno-kultúrnych hodnôt, rovnosti pohlaví a priateľstva medzi národmi, národnostnými a etnickými skupinami, cirkvami a náboženskými spoločenstvami,

- naučiť žiakov uplatňovať svoje práva a súčasne plniť svoje povinnosti, niesť zodpovednosť za svoje zdravie, aktívne ho chrániť a upevňovať, chrániť životné prostredie.

**Ciele výchovy a vzdelávania variant B**

Cieľom výchovy a vzdelávania žiakov so stredným stupňom mentálneho postihnutia je

- rozvíjať kognitívne a psychomotorické procesy, všestrannú komunikáciu,

- rozvíjať individuálne schopnosti a predpoklady mentálne postihnutých žiakov tak, aby si osvojili vedomosti, zručnosti a návyky, ktoré dokážu využiť v osobnom živote,

- zamerať sa na pripravenosť v praktickom živote s možnosťou prirodzenej integrácie do spoločnosti a stali sa jej prirodzenou súčasťou,

- podnecovať žiakov k mysleniu na podklade názoru a k riešeniu problémov,

- učiť žiakov chrániť si svoje zdravie a zdravie iných.

**Profil absolventa - variant A**

Absolvent má osvojené základy čitateľskej, pisateľskej, matematickej, prírodovednej, kultúrnej a mediálnej gramotnosti.

Absolvent programu primárneho vzdelávania pre **žiakov** s ľahkým stupňom mentálneho postihnutia disponuje na primeranej úrovni s nasledujúcimi kľúčovými kompetenciami:

– pozná a uplatňuje účinné techniky učenia sa,

– vyjadruje sa súvisle ústnou formou adekvátnou primárnemu stupňu vzdelávania a jeho narušenej komunikačnej schopnosti v materinskom, štátnom jazyku,

– rozumie obsahu písaného textu, dokáže ho ústne zreprodukovať,

– vie samostatne písomne komunikovať (nakoľko mu to umožňuje dosiahnutý stupeň vo vývine jemnej motoriky a aktuálna úroveň zrakovo-motorickej koordinácie),

– využíva základné matematické myslenie na riešenie praktických problémov v každodenných situáciách,

– vie používať vybrané informačné a komunikačné technológie pri učení sa, pozná riziká spojené s využívaním internetu a médií,

– získa základy uplatňovania kritického myslenia pri práci s informáciami,

– chápe základné prírodné javy v ich vzájomnej súvislosti, vie porovnávať a objavovať vzťahy medzi predmetmi a javmi,

– chápe dôležitosť ochrany svojho zdravia,

– rozpozná v škole a vo svojom najbližšom okolí určitý problém, premýšľa o jeho príčinách a vie navrhnúť riešenie podľa svojich vedomostí a skúseností,

– váži si seba i druhých, dokáže ústretovo komunikovať a spolupracovať,

– správa sa kultúrne, primerane okolnostiam a situáciám,

– cení si a rešpektuje kultúrno-historické dedičstvo a ľudové tradície,

– má osvojené základy pre tolerantné a empatické vnímanie prejavov iných kultúr,

– uvedomuje si, že má svoje práva a povinnosti, rešpektuje práva iných.

**Profil absolventa - variant B**

Absolvent primárneho stupňa vzdelania má osvojené základy čitateľskej, pisateľskej, matematickej, prírodovednej a kultúrnej gramotnosti na elementárnej úrovni.

Absolvent programu primárneho vzdelávania pre žiakov so stredným stupňom mentálneho postihnutia disponuje na primeranej úrovni s nasledujúcimi kľúčovými kompetenciami:

– vyjadruje sa ústnou formou adekvátnou primárnemu stupňu vzdelávania a jeho narušenej komunikačnej schopnosti,

– rozumie obsahu jednoduchého písaného textu, dokáže ho ústne zreprodukovať,

– zvláda jednoduchou formou písomnú komunikáciu

– je schopný vyjadriť svoj názor,

– uplatňuje ústretovú komunikáciu pre vytváranie dobrých vzťahov so spolužiakmi, učiteľmi, rodičmi a s ďalšími ľuďmi s ktorými prichádza do kontaktu,

– dokáže využiť získané základné matematické zručnosti na riešenie rôznych pracovných úloh a praktického života, používa pri tom konkrétne myslenie,

– rozumie a používa základné pojmy z oblasti matematiky a prírodných vied,

– chápe základné prírodné javy v ich vzájomnej súvislosti, vie porovnávať vzťahy medzi predmetmi a javmi,

– využíva základné formy informačnej a komunikačnej technológie,

– ovláda elementárne spôsoby práce s počítačom,

– ovláda základy čítania, písania, počítania a využíva ich k svojmu vzdelávaniu,

– dokáže pracovať s pomocou s učebnicami, pracovnými zošitmi a pomôckami,

– dokáže popísať problém, vie na koho sa môže obrátiť o pomoc pri riešení problémov,

– uvedomuje si, že má svoje práva a aj povinnosti.

**Vzdelávacie oblasti variant A**

Obsah primárneho vzdelávania pre žiakov s ľahkým stupňom mentálneho postihnutia je rozdelený do vzdelávacích oblastí, ktoré vychádzajú z obsahu vzdelávania a z kľúčových kompetencií.

**Vzdelávacie oblasti variant B**

Obsah primárneho vzdelávania pre žiakov so stredným stupňom mentálneho postihnutia je rozdelený do vzdelávacích oblastí, ktoré vychádzajú z obsahu vzdelávania a z kľúčových kompetencií.

 **Špecifiká výchovy a vzdelávania žiakov s ľahkým stupňom mentálneho postihnutia**

Dieťa s ľahkým stupňom mentálneho postihnutia môže začať plniť povinnú školskú dochádzku v prípravnom ročníku ak nedosiahlo školskú spôsobilosť a nie je u neho predpoklad zvládnutia prvého ročníka.

Dôležité postavenie vo výchovno-vzdelávacom procese má pracovné vyučovanie, čomu musí zodpovedať materiálno-technické a priestorové vybavenie školy.

V prípade ťažkosti pri osvojovaní si predpísaného učiva je možné žiakovi vypracovať individuálny vzdelávací program z jedného alebo viacerých predmetov, podľa ktorého sa vzdeláva a postupuje do vyššieho ročníka.

Žiakovi s ľahkým stupňom mentálneho postihnutia a narušenou komunikačnou schopnosťou (symptomatickou poruchou reči) poskytuje individuálnu alebo skupinovú logopedickú terapiu školský logopéd.

Žiaci s ľahkým stupňom mentálneho postihnutia môžu byť vzdelávaní

a) v špeciálnych základných školách,

b) v špeciálnych triedach pre žiakov s mentálnym postihnutím v základnej škole,

c) v triedach základnej školy spolu s inými žiakmi, t.j. v školskej integrácii.

Pri výchove a vzdelávaní žiaka s ľahkým stupňom mentálneho postihnutia v školskej integráciivyužívame skupinové, kooperatívne a alternatívne formy vyučovania. Tie umožňujú diferenciáciu a individualizáciu výchovy a vzdelávania, deľbu práce, komunikáciu, vzájomnú pomoc a včleňovanie žiaka s mentálnym postihnutím do kolektívu triedy. Je potrebné zohľadniť motorickú instabilitu žiaka a minimalizovať nežiadúce prejavy správania. Vytvárať podmienky pre pozitívne hodnotenie na upevnenie kladných zážitkov v triede. Orientovať vzdelávanie na využiteľnosť vedomostí v situáciách praktického života. Umožniť žiakovi s mentálnym postihnutím používať špeciálne učebné pomôcky, ktoré mu uľahčia edukáciu. Pri vypracúvaní individuálneho výchovno-vzdelávacieho programu (IVP) je potrebné vychádzať zo Vzdelávacieho programu pre žiakov s ľahkým stupňom mentálneho postihnutia, z jeho obsahu vzdelávania. Rámcový učebný plán tohto žiaka je rovnaký ako u žiakov bežnej triedy. Vo vyučovacích predmetoch hudobná výchova, výtvarná výchova, telesná a športová výchova a etická výchova je možné tohto žiaka vzdelávať podľa obsahu vzdelávania žiakov bežnej triedy. Ak je v týchto vyučovacích predmetoch potrebné žiakovi redukovať učivo, uvádza sa v jeho IVP. Vyučovací predmet vecné učenie má žiak vtedy, keď majú žiaci bežnej triedy predmet prvouku alebo prírodovedu. Vlastiveda je integrovaný predmet v 4. až 6. ročníku, prostredníctvom ktorého žiaci s mentálnym postihnutím získavajú základné poznatky z oblasti prírodovedných a spoločenskovedných odborov. Preto sa predmet vlastiveda vyučuje vtedy, keď majú žiaci bežnej triedy predmet vlastivedu a prírodovedu.

Pri hodnotení žiaka sa postupuje podľa metodického pokynu na hodnotenie žiakov s mentálnym postihnutím. Žiaka je možné hodnotiť aj slovným komentárom o dosiahnutých vzdelávacích výsledkoch bez vyjadrenia stupňov klasifikácie prospechu. Ak je tento žiak v jednotlivých vyučovacích predmetoch klasifikovaný, dostáva rovnaké vysvedčenie ako ostatní žiaci bežnej triedy. V doložke vysvedčenia žiaka sa uvedie informácia, že žiak bol vzdelávaný podľa variantu A.“

Pri výchove a vzdelávaní žiaka s ľahkým stupňom mentálneho postihnutia v školskej integrácii sa používa triedna dokumentácia pre bežné základné školy.

**Špecifiká výchovy a vzdelávania žiakov so stredným stupňom mentálneho postihnutia**

Vzdelávanie je zamerané na maximálny možný rozvoj žiakov s mentálnym postihnutím po stránke psychickej, fyzickej a emocionálnej, na kompenzáciu ich nedostatkov s cieľom optimálne ich pripraviť na praktický život, na schopnosť žiakov osvojiť si základy vzdelania a pokračovať vo vzdelávaní v praktickej škole.

Žiakovi so stredným stupňom mentálneho postihnutia a narušenou komunikačnou schopnosťou (symptomatickou poruchou reči) poskytuje individuálnu alebo skupinovú logopedickú terapiu školský logopéd.

Žiaci so stredným stupňom mentálneho postihnutia môžu byť vzdelávaní

1. v špeciálnych základných školách,

b) v špeciálnych triedach pre žiakov s mentálnym postihnutím v základnej škole alebo v domove sociálnych služieb

c) v triedach základnej školy spolu s inými žiakmi, t.j. v školskej integrácii.

**Podmienky prijímania**

Podmienky prijímania žiakov do škôl pre žiakov s mentálnym postihnutím určuje vyhláška č. 322/2008 Z. z. v znení č. [232/2016 Z. z.](http://www.zakonypreludi.sk/zz/2016-232)

 Do škôl pre deti so zdravotným znevýhodnením a žiakov so zdravotným znevýhodnením sa na základe diagnostických vyšetrení a so súhlasom rodiča alebo inej fyzickej osoby než rodiča, ktorá má dieťa zverené do osobnej starostlivosti alebo do pestúnskej starostlivosti na základe rozhodnutia súdu, alebo so súhlasom zástupcu zariadenia, v ktorom sa vykonáva ústavná starostlivosť, výchovné opatrenie, predbežné opatrenie alebo ochranná výchova, prijímajú deti alebo žiaci s preukázateľným zdravotným znevýhodnením, ktorí sa vzhľadom na svoje zdravotné znevýhodnenie nemôžu úspešne vychovávať v materskej škole alebo vzdelávať v základnej škole.

Pred prijatím dieťaťa so zdravotným znevýhodnením alebo žiaka so zdravotným znevýhodnením do školy zariadenie výchovného poradenstva a prevencie vykoná diagnostické vyšetrenie žiaka; to je súčasťou podkladov na rozhodnutie o prijatí dieťaťa alebo žiaka do školy.

Dieťa so zdravotným znevýhodnením alebo žiak so zdravotným znevýhodnením sa prijíma na základe jeho zdravotného znevýhodnenia zaznamenaného v dokumentácii podľa § 11 ods. 9 písm. a) a b) zákona.

Žiaka, ktorý bol prijatý zo základnej školy do základnej školy pre žiakov so zdravotným znevýhodnením, možno na základe výsledkov vstupného diagnostického vyšetrenia a po prerokovaní v pedagogickej rade zaradiť do vyššieho ročníka, pričom fyzický vek žiaka nesmie byť nižší než fyzický vek žiakov tohto ročníka.

**Spôsob, podmienky ukončovania výchovy a vzdelávania a vydávanie dokladu o získanom vzdelaní**

Na vysvedčení posledného ročníka sa uvedie stupeň dosiahnutého vzdelania nasledovne:

„Žiak (žiačka) získal (získala) primárny stupeň vzdelávania.“

Ak žiak ukončil povinnú školskú dochádzku uvedú sa údaje o ukončení povinnej školskej dochádzky a to nasledovne „ Žiak (žiačka) ukončil (ukončila) povinnú školskú dochádzku“

**Hodnotenie žiakov s ľahkým a stredným stupňom mentálneho postihnutia**

Žiaci sú hodnotení podľa: Metodický pokyn č. 19/2015 na hodnotenie a klasifikáciu prospechu a správania žiakov s mentálnym postihnutím – primárne vzdelávanie